
Parlamentul României

	                                   Bucureşti, 19.05.2015 

                          PLx. 362/2015


RAPORT 

asupra propunerii legislative pentru modificarea articolului 49 din 

Statutul personalului aeronautic din aviaţia militară a României, 

aprobat prin Legea nr. 35/2015

1. În conformitate cu prevederile art.95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond, în procedură obişnuită, cu propunerea legislativă pentru modificarea articolului 49 din Statutul personalului aeronautic din aviaţia militară a României, aprobat prin Legea nr. 35/2015, trimis cu adresa nr. PLx. 362 din 6 mai 2015 şi înregistrat cu nr. 4c-12/146 din 08.05.2015. 

Propunerea legislativă are ca obiect de reglementare modificarea art.49 din Statutul personalului aeronautic din aviaţia militară a României, aprobat prin Legea nr. 35/1990, în sensul asigurării de drept doar a personalului aeronavigant, nu pentru tot personalul care se încadrează în categoria personalului aeronautic.

2.  Consiliul Legislativ, conform avizului cu nr. 421/29.04.2015, a avizat favorabil acest proiect de Lege, cu recomandarea ca la titlu, expresia “articolului 49” să fie redată sub forma “art. 49”.
3 Propunerea legislativă face parte din categoria legilor organice, potrivit prevederilor art. 118 alin. (2) din Constituţia României, republicată.
4. Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.2 lit. (j) din Regulamentul Camerei Deputaţilor, republicat, Camera Deputaţilor este primă Cameră sesizată.

5.  La lucrările Comisiei au fost prezenţi 23 deputaţi din totalul de 25 de membri.

6. Potrivit prevederilor art. 54 şi 55 din Regulamentul Camerei Deputaţilor, republicat, la lucrările Comisiei a participat în calitate de invitat doamna Otilia Sava, Secretar de Stat pentru Relaţia cu Parlamentul din Ministerul Apărării Naţionale.
În urma dezbaterilor, în şedinţa din 19 mai 2015, membrii Comisiei au hotărât, cu unanimitate de voturi, întocmirea unui Raport de adoptare a acestui proiect de Lege.
Preşedinte,

Ion MOCIOALCĂ
Expert parlamentar
Nasi Calenţaru

Către

Vă înaintăm, alăturat, RAPORTUL asupra asupra propunerii legislative pentru modificarea articolului 49 din Statutul personalului aeronautic din aviaţia militară a României, aprobat prin Legea nr. 35/2015, trimis cu adresa nr. PL-x. 362 din 6 mai 2015 şi înregistrat cu nr. 4c-12/146 din 08.05.2015. 


În raport cu obiectul şi conţinutul său, propunerea legislativă face parte din categoria legilor organice.

Preşedinte, 

Ion Mocioalcă 
